Money Channel ก้าวเข้าสู่ปีที่ 12จัดใหญ่สัมมนา-Talk Show เพียบ
Money Channel เตรียมจัดงาน “ชีวิตดี๊ดี สู่ 12 ปี Money Channel” จัดใหญ่สัมมนา-Talk Show และร่วมเป็นเกียรติมในพิธีมอบรางวัล “สุดยอดนักวิเคราะห์หลักทรัพย์ยอดนิยม” The Money Channel Awards 2016 
22 มิ.ย. 2559


 
สถานีโทรทัศน์เพื่อเศรษฐกิจและการลงทุน Money Channel เตรียมจัดงาน “ชีวิตดี๊ดี สู่ 12 ปี Money Channel” วันพุธที่ 29 มิถุนายน 2559 10.00-17.00 น. ณ โรงภาพยนตร์สยามภาวลัยฯ ชั้น 6 สยามพารากอน โดยมีคุณเกศรา มัญชุศรี กรรมการและผู้จัดการ ตลาดหลักทรัพย์แห่งประเทศไทย กล่าวเปิดงาน และการแถลงทิศทางการดำเนินงานก้าวสู่ปีที่ 12 ของ Money Channel 
โดยคุณสถาพร พานิชรักษาพงศ์ กรรมการผู้จัดการ บริษัท แฟมมิลี่ โนฮาว จำกัด จากนั้นขอเชิญร่วมเป็นเกียรติมในพิธีมอบรางวัล “สุดยอดนักวิเคราะห์หลักทรัพย์ยอดนิยม” The Money Channel Awards 2016 ต่อด้วย 11.00 น. บรรยายพิเศษ “Mindset กับการลงทุนในภาวะตลาดผันผวน” โดย ดร. สมประวิณ มันประเสริฐ Chief Economist Research Department บริษัทหลักทรัพย์ กรุงศรี จำกัด
พร้อมปิดท้ายช่วงเช้า 11.15 น. ด้วย Talk Show “12 ราศี ดวงปีนี้ลงทุนอะไร รวย” โดยหมอช้าง ทศพร ศรีตุลา ส่วนภาคบ่าย 13.30-16.30 น. เข้มข้นด้วย Talk Show “ชีวิตดี๊ดี แค่มี 12 หุ้นนี้ในพอร์ต” โดย 12 สุดยอดนักวิเคราะห์หลักทรัพย์ยอดนิยม เจ้าของรางวัล The Money Channel Award 2016 และปิดท้ายด้วย 16.30 น. Talk Show “รวยได้ สุขด้วย ชีวิตดี๊ดี”  โดยอบอุ่นจากครอบครัวขวัญใจนักลงทุน ดร.นิเวศน์ เหมวชิรวรากร และลูกสสาวคนเก่งพิสชา เหมวชิรวรากร โดยงานนี้ Money Channel จัดเต็ม เข้าฟังฟรี โดยไม่ต้องสำรองที่นั่ง แถมมีรางวัลติดมือแทนคำขอบคุณก่อนกลับบ้านอีกด้วย สอบถามเพิ่มเติมโทร. 0 2009 9988 ต่อ 3100
สำหรับผู้ร่วมงานที่ต้องการร่วมแสดงความยินดี งานนี้ Money Channel ของดรับกระเช้าดอกไม้ และเชิญชวนร่วมกันบริจาค ให้แก่ “มูลนิธิสงเคราะห์เด็กพิการทางสมองและปัญญา (หญิง)” หรือที่รู้จักกันในชื่อ บ้านราชาวดี (หญิง) แทน เพื่อจะได้อื่มบุญด้วยกันจ้าาาา
 